stanford-oval/wikipedia huggingface dataset:
Suuren oopperan kummitus (vuoden 1925 elokuva)
Näyttelijät

| 0 | 1 | 2 |
| --- | --- | --- |
|  Lon Chaney, Sr.  | … |  Erik, kummitus   |
|  Mary Philbin  | … |  Christine Daaé   |
|  Norman Kerry  | … |  Vicomte Raoul de Chagny   |
|  Arthur Edmund Carewe  | … |  persialainen   |
|  Gibson Gowland  | … |  Simon Buquet    |
|  John St Polis  | … |  Comte Philippe de Chagny   |
|  Snitz Edwards  | … |  Florine Papillon   |
Aiheesta muualla

Suuren oopperan kummitus (vuoden 1925 elokuva) Internet Movie Databasessa (englanniksi)
Suuren oopperan kummitus (vuoden 1925 elokuva) Elonet.
Suuren oopperan kummitus vapaasti ladattavissa Internet Archivessa (englanniksi)
Mykkäelokuvasivusto
Suomenlahdelta Äänisjärvelle

| Suomenlahdelta Äänisjärvelle |
| --- | --- |
Ohjaaja:  Hannu Leminen (suunnittelu) Orvo Saarikivi (suunnittelu) Valentin Vaala (suunnittelu)
Leikkaaja:  Hannu Leminen Orvo Saarikivi Valentin Vaala
Valmistustiedot
Valmistusmaa:   Suomi
Tuotantoyhtiö:  Puolustusvoimat
Ensi-ilta:  22. maaliskuuta, 1942
Kesto:  101 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Suomenlahdelta Äänisjärvelle on suomalainen dokumenttielokuva vuodelta 1942.
Elokuva käsittelee jatkosotaa. Se on koostettu Puolustusvoimain katsaus -dokumenttisarjan osista 9–14; sen suunnittelivat ja leikkasivat Hannu Leminen, Orvo Saarikivi ja Valentin Vaala. Jatkosodasta on tehty myös kaksi muuta dokumenttielokuvaa Pakkorajalta Syvärille (1941) ja Hangon motista Vienan kanavalle (1942).
Chega

| Chega> CHEGA! |
| --- | --- |
  
  
  
Perustettu:  9. huhtikuuta 2019
Puheenjohtaja:  André Ventura
Ideologia:  nationalismi, kansalliskonservatismi, liberaalikonservatismi, arvokonservatismi, oikeistopopulismi, islamofobia, euroskeptismi
Poliittinen kirjo:  laitaoikeisto
Tasavallan kokous:  12 / 230
Kansainväliset jäsenyydet:  Identiteetti ja demokratia
Kotisivu:  partidochega.pt
Infobox OKNimi-testi OK: 
Chega (virallisesti tyylitelty nimellä CHEGA!, suom. Riittää!; lyhenne CH) on portugalilainen puolue, jonka on perustanut ja jota johtaa André Ventura.  Portugalin perustuslakituomioistuin hyväksyi Chegan Portugalin puoluerekisteriin 9. huhtikuuta 2019. Chega kuuluu Identiteetti ja demokratia -ryhmään Euroopan parlamentissa.
Politiikka

Yleisradio on kuvannut puoluetta ”laitaoikeistolaiseksi”,  ”maahanmuuttokriittiseksi” ja "äärioikeistolaiseksi". Chega vastusti Venäjän hyökkäystä Ukrainaan vuonna 2022.
Vaalimenestys

Parlamenttivaaleissa 2019 Chega sai 1,3 prosenttia äänistä ja yhden paikan parlamentissa.
Parlamenttivaaleissa 2022 puolue sai 7,2 prosenttia äänistä ja 12 paikkaa.
Parlamenttivaaleissa 2024 Chega sai 18,1 prosenttia äänistä ja 48 paikkaa.
Presidentinvaalissa 2021 Chegan ehdokas André Ventura sai 11,9 prosenttia äänistä ja sijoittui kolmanneksi.
Aiheesta muualla

Kuvia tai muita tiedostoja aiheesta Chega Wikimedia Commonsissa
Suomukolibri

| Suomukolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Sapelisiipikolibrit Campylopterus
Laji::  cuvierii
Kaksiosainen nimi
 Campylopterus cuvierii  (Delattre & Bourcier, 1846) 
Katso myös
   Suomukolibri Wikispeciesissä   Suomukolibri Commonsissa 
Infobox OKNimi-testi OK: 
Suomukolibri (Campylopterus cuvierii) on neotrooppisen alueen kiitäjälintu. Se luokitellaan usein Phaeochroa-sukuun. Sen esiintymisalue ulottuu Meksikon kaakkoiskolkasta Keski-Amerikkaan ja Pohjois-Kolumbian rannikkoalueelle. Lajista tunnetaan kuusi alalajia. Adolphe Delattre ja Jules Bourcier kuvailivat lajin holotyypin Panamasta vuonna 1846, ja nimesivät lajin Georges Cuvierin kunniaksi.
Damtin piirikunta

| Damtin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Al Dali
Väkiluku (2003):  60 944
Damtin piirikunta sijaitsee Al Dalin maakunnassa Jemenissä. Vuonna 2003 sen asukasluku oli 60 944.
Crown of Worms

| ”Crown of Worms” Megadeth |
| --- | --- | --- |

Singlen tiedot
 Albumilta: Countdown to Extinction
 Julkaistu: 1994
 Formaatti: CDS
 Tekijä(t): Dave Mustaine, Sean Harris, Marty Friedman
 Tyylilaji: thrash metal
 Kesto: 03.17
 Levy-yhtiö: Capitol
Megadethin muut singlet
| ”Angry Again” 1993 | ”Crown of Worms” 1994 | ”Train of Consequences” 1994 |
Crown of Worms on yhdysvaltalaisen thrash metal -yhtye Megadethin single vuodelta 1994.
Kappaleet

Crown of Worms – 03.17
Black Curtains – 03.45
Train of Consequences – 03.59
Kokoonpano

Dave Mustaine – kitara, laulu
Marty Friedman – kitara
David Ellefson – basso
Nick Menza – rummut
Suunnistaja

Suunnistaja voi tarkoittaa seuraavia asioita:
Suunnistusta harrastava henkilö
Suomen Suunnistusliiton lehti nimeltä "Suunnistaja"
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suunnistaja”, voi hakea sivunnimihaulla, laajalla sivunnimihaulla tai tekstihaulla.
Crown Heights (Brooklyn)

| Crown Heights |
| --- | --- |
 Rivitalo Crown Heightsissa
Kaupunki:  New York
Osavaltio:  New York
Hallintoalue:  Brooklyn
Koordinaatit:  40°39′47″N, 73°56′42″W
Pinta-ala:  1,418 mi2
Väkiluku:  143 000  (2016)
Osa-alueet:  Brooklyn Community Board 8, Brooklyn Community Board 9
Postinumero:  11213, 11216, 11233, 11238, 11225
Lähialueet:  Bedford-Stuyvesant, Brownsville, Prospect Heights
 fiCrown Heights 
Crown Heights on asuinalue Brooklynin hallintoalueella New Yorkin kaupungissa. Se rajautuu Washington Avenueen lännessä, Atlantic Avenueen pohjoisessa, Ralph Avenueen idässä ja Clarkson Avenue/East New York Avenueen etelässä. Alueen pohjoisosa kuuluu Brooklyn Community District 8:aan ja eteläpuoli Brooklyn Community District 9:ään.
Terveys

Elinaikaodote oli pohjoisosassa 79,3 ja etelässä 81,2 vuotta. Ulkoilmasta mitattiin pienhiukkasia 8 mikrogrammaa/m³ pohjoisosassa ja 7,8 mikrogrammaa/m³ vuonna 2016.
Aiheesta muualla

Kuvia tai muita tiedostoja aiheesta Crown Heights (Brooklyn) Wikimedia Commonsissa
Svitlana Azarova

Svitlana Azarova
Svitlana Azarova (ukr. Світлана Азарова; s. 1976) on ukrainalais-alankomaalainen säveltäjä. Hän valmistui vuonna 1996 Izmailin pedagogisesta instituutista, vuonna 2000 Odessan A. V. Neždanova -valtionkonservatoriosta ja vuonna 2007 Amsterdamin konservatoriosta. Hänen teoksiaan ovat usein inspiroineet hengelliset ja filosofiset aiheet. Hän on asettunut Haagiin.
Ura

Petra Stump, klarinetti (Itävalta)
Mariko Nishioka, lyömäsoittimet (Japani) ja Yuka Sugimoto, lyömäsoittimet (Japani)
Nieuw Ensemble (Alankomaat)
Stephan Vermeersch (Belgia)
Marcel Worms (Alankomaat)
Ensemble pass_ПОРТ (Ukraina – Saksa - Brasilia - Ranska), kapellimestari: Kevin John Edusei
Sinfonia Iuventus, kapellimestari: Roman Rewakowicz (Puola)
Eastern Connecticut Symphony Orchestra, kapellimestari Toshiyuki Shimada
Orchestre national d'Île-de-France (ONDIF), kapellimestari Enrique Mazzola
Netherlands Philharmonic Orchestra (NedPho), kapellimestari Marc Albrecht
Royal Danish Opera, kapellimestari Anna-Maria Helsing
Sävellyksiä

2019
Hoc Vinces! suurelle orkesterille
2015-2016
Momo and the time thieves; the story of the child, who brought the stolen time back to the people kaksinäytöksinen, täysimittainen ooppera suurelle orkesterille, kuorolle ja solisteille. Perustuu Michael Enden romaaniin Momo; tilaajana Tanskan kuninkaallinen ooppera, maailmanensi-ilta 15. lokakuuta 2017  Kööpenhaminan oopperatalon (Operaen på Holmen) suurella näyttämöllä.
2014
Hundred thirty one Angstrom sinfonia suurelle orkesterille
2013
Concerto Grosso viululle, alttoviulusoololle ja jousiorkesterille
2011
Mover of the Earth, Stopper of the Sun sinfoniaorkesterille (alkusoitto), tilaajana ONDIF
I fell into the sky... alttoviulusoololle
2010
Pure thoughts transfixed sinfonia suurelle orkesterille
2008
Beyond Context kamariorkesterille, tilaajana Polish Institute in Kyiv (Польський Інститут у Києві)
From this kind... kuorolle, vaskipuhaltimille ja lyömäsoittimille Oksana Zabuzhkon sanoihin
Aiheesta muualla

Viralliset sivut (englanniksi), (ukrainaksi)
Suunnikaslihas

Ihmisen suunnikaslihas
Suunnikaslihas (lat. musculus rhomboideus) kuuluu eturaajan syviin lihaksiin ja se on epäkäslihaksen peittämä. Ihmisellä lihas voidaan jakaa kahteen osaan: musculus rhomboideus minor ja musculus rhomboideus major. Suunnikaslihas kiinnittää yläraajan paikoilleen ja lisäksi se mahdollistaa yläraajan ja kaulan kohotuksen sekä yläraajan taakseviennin. Lihasta hermottaa hartiapunoksesta haarautuvat hermot.
Damánia

| Damánia Δαμάνια |
| --- | --- |
 Damánia
 Koordinaatit: 35°8′3″N, 25°6′53″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Archánes-Asteroúsia
Hallinto:  
 – Asutustyyppi:  kylä
 – Kallikrates-koodi:  7102010701
Korkeus:  420 m
Väkiluku (2021):  113
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Damánia (kreik. Δαμάνια) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 113 (2021).
Damánian kylä sijaitsee Kreetan keskiosissa noin 31 kilometriä etelään Iraklionista. Se on rakennettu noin 420 metrin korkeuteen merenpinnasta laskettuna. Heti kylän länsipuolella sijaitsee pieni Damánian tekojärvi. Kylä mainitaan ensimmäisen kerran vuonna 1302 nimellä Demanie. Vuonna 1369 se mainitaan nimellä Damiana ja vuonna 1583 nimellä Damagna.
Damánia muodostaa myös laajemman kyläyhdyskunnan (Δημοτική Κοινότητα Δαμανίων, Dimotikí Koinótita Damaníon), johon kuuluvat varsinaisen Damánian kylän lisäksi kylät Arkádi ja Melidochóri. Koko yhdyskunnan väkiluku on 271 (2021).
Suomen MAD

Suomen MAD oli yhdysvaltalaiseen MAD-lehteen suurelta osin perustunut, kotimaisella aineistolla väritetty suomalainen huumorilehti. Ensimmäinen Suomen MAD julkaistiin huhtikuussa 1970 nimellä Suomalainen MAD. Suomalaisia MADeja julkaistiin 30 kpl, 1970 - 9 kpl, 1971 - 12 kpl ja 1972 - 9 kpl. Vuonna 1971 julkaistiin myös kaksi pokkaria (Tyypillisesti MAD ja Don Martin keittää sopan).
Suomalainen MAD lopetettiin vuonna 1972, mutta vuodesta 1982 lähtien Semic ja myöhemmin vuodesta 1998 lähtien Egmont Kustannus julkaisivat MAD:ia uudestaan Suomessa nimellä Suomen MAD. Lehden päätoimittajana toimi vuodesta 1982 lähtien Marjaana Tulosmaa ja 1980- sekä 1990-luvuilla näkyvimpänä toimittajana lehden sivuilla esiintyi the Metsänen (Timo Metsänen). Ensimmäinen spesiaali ilmestyi vuonna 1984 ja oli nimeltään Kino-MAD.
Suomen MADissä esiintyneistä suomalaispiirtäjistä mainittakoon esimerkiksi Juba, Tapani Rytöhonka, Ari Kutila, Wallu, Kyky Ahonen, Kari Korhonen, Ilkka Heilä, Jukka Murtosaari, Petri Hiltunen, Samson, Jari Rasi ja Eeli Aalto.
Suomen MADin viimeinen numero ilmestyi 9. marraskuuta 2005. Lehtiä julkaistiin yhteensä 245 kappaletta, taskukirjoja ilmestyi kymmenkunta kappaletta.
Aiheesta muualla

Suomen Finnish Mad Epävirallinen Unofficial Website - www.finnmad.net
Worldwide MAD Magazines: Finland (Arkistoitu – Internet Archive)
Summer Night City

| ”Summer Night City” Abba |
| --- | --- | --- |

Singlen tiedot
 B-puoli: ”Medley: ’Pick a Bale of Cotton’/’On Top of Old Smokey’/’Midnight Special’”
 Äänitetty : 29. toukokuuta, 6. kesäkuuta & 8. elokuuta 1978, Metronome- & Polar-studiot, Tukholma
 Julkaistu: 6. syyskuuta 1978
 Tekijä(t): Benny Andersson, Björn Ulvaeus
 Tuottaja(t): Andersson, Ulvaeus
 Tyylilaji: disko, pop
 Kesto: 03.34
 Levy-yhtiö: Polar Music
Abban muut singlet
| ”Eagle” 1978 | ”Summer Night City” 1978 | ”Chiquitita” 1979 |
”Summer Night City” on ruotsalaisen Abba-yhtyeen vuonna 1978 ainoastaan singlenä julkaistu kappale. Se oli yhtyeen ensimmäinen kappale, jota äänitettiin sen uudella Polar-studiolla. Erityisesti kappaleen miksauksessa oli ongelmia, minkä vuoksi yhtyeessä oli havaittavissa tyytymättömyyttä sitä kohtaan.
Kappale nousi listaykköseksi muun muassa Ruotsissa, missä se oli yhtyeen viimeinen kärkeen noussut single. Yleisesti ottaen single menestyi hieman totuttua heikommin. Esimerkiksi Britanniassa se oli listasijoituksella mitattuna Abban heikoimmin menestynyt single viiteen vuoteen.
Työstö

”Summer Night City” oli ensimmäisiä kappaleita, jotka työstettiin kevään 1978 sessioissa, joissa äänitettiin materiaalia yhtyeen Voulez-Vous -albumille. Vaikka yhtyeen oma Polar Music Studios oli virallisesti avautunut 18. toukokuuta, ei se todellisuudessa ollut vielä valmis. Niinpä kappaleen pohjaraita äänitettiin Metronome-studiolla 29. toukokuuta.
Pian Polar-studio kuitenkin valmistui, ja 6. kesäkuuta siellä nauhitettiin lauluosuudet ja jouset. Tämän jälkeen Abba piti kesäloman, palaten studioon vasta 8. elokuuta, jolloin kappaletta hienosäädettiin. Yhtyeen edellinen suuri hitti oli ollut ”Take a Chance on Me” vuoden 1978 alussa, joten yhtye koki, että oli aika julkaista uusi single. ”Summer Night City” oli tässä vaiheessa ainoa sopiva vaihtoehto.
10. elokuuta Björn Ulvaeus, Benny Andersson ja äänittäjä Michael B Tretow aloittivat kappaleen miksauksen. He huomasivat heti, että sen kanssa on suuria ongelmia – kappaletta ei saatu millään sellaiseen muotoon, jollaista Andersson ja Ulvaeus olivat odottaneet. Miksaukseen käytettiin aikaa yli viikko, mikä on todennäköisesti enemmän kuin minkään muun Abba-kappaleen kohdalla. Lopulta miksausvaihtehdoista valittiin se, jota pidettiin onnistuneimpana. Alun introna toiminut balladimainen instrumentaaliosuus leikattiin pois.
Julkaisu ja vastaanotto

”Summer Night City” -single ilmestyi 6. syyskuuta 1978, jolloin siitä tuli hitti erityisesti Pohjoismaissa nousten listaykköseksi muun muassa Ruotsissa, missä se jäi yhtyeen viimeiseksi listaykköseksi nousseeksi singleksi. Kansainvälisessä mittakaavassa singlen menestys oli kuitenkin hieman totuttua heikompaa. Esimerkiksi Britanniassa, missä Abba oltiin totuttu näkemään listan kärjessä, ”Summer Night City” sijoittui viidenneksi. Se oli siellä yhtyeen huonoin listasijoitus viiteen vuoteen. Yhdysvalloissa se ei saavuttanut lainkaan sijoitusta Billboard Hot 100 -listalla. Kappale päätettiin jättää pois tulevalta Voulez-Vous -albumilta. Yhtye ei ollut tyytymätön niinkään itse kappaleeseen, vaan sen äänityksellisiin seikkoihin.
Singlen b-puoli oli vuonna 1975 äänitetty folk-sikermä, joka sisälsi kappaleet ”Pick a Bale of Cotton”, ”On Top of Old Smokey” ja ”Midnight Special”.
Kappaleesta kuvattiin myös promovideo Tukholman kesäyössä. Abba esitti kappaletta Amerikan-, Euroopan-, ja Japanin-kiertueillaan vuosina 1979 ja 1980. Kappale esitettiin alkuperäisen, sittemmin poistetun intron kanssa. Kokopitkä studioversio julkaistiin lopulta vuonna 1994 Thank You for the Music -boksilla.
Julkaisu ja vastaanotto > Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Costa Rica | 1. | 18 | 1978 |  |
|  Irlanti | 1. | 5 | 22.9.1978 |  |
|  Ruotsi | 1. | 10 | 22.9.1978 |  |
|  Suomi | 1. | 20 (5 kk) | marraskuu 1978 |  |
|  Belgia (Flanderi) | 3. | 10 | 23.9.1978 |  |
|  Norja | 3. | 10 | viikko 38/1978 |  |
|  Rhodesia | 4. | 13 | 16.2.1978 |  |
|  Britannia | 5. | 9 | 16.9.1978 |  |
|  Sveitsi | 5. | 10 | 30.9.1978 |  |
|  Länsi-Saksa | 6. | 18 | 25.9.1978 |  |
|  Alankomaat | 10. | 10 | 23.9.1978 |  |
|  Meksiko | 10. |  | lokakuu 1978 |  |
|  Australia | 13. | 15 | 16.10.1978 |  |
|  Itävalta | 18. | 4 | 15.11.1978 |  |
|  Japani | 24. | 26 | 5.10.1978 |  |
|  Kanada | 34. | 4 | 21.2.1979 |  |
|  Ranska | 34. | 5 | 3.11.1978 |  |
|  Uusi-Seelanti | 37. | 1 | 26.11.1978 |  |
Kokoonpano

Agnetha Fältskog – laulu
Anni-Frid Lyngstad – laulu
Björn Ulvaeus – kitara, laulu
Benny Andersson – kosketinsoittimet, laulu
Lasse Wellander – kitara
Rutger Gunnarsson – basso
Ola Brunkert – rummut
Crimson Peak (yhtye)

| Crimson Peak> Tiedot |
| --- | --- |
Toiminnassa:  2016–
Tyylilaji:  indie folk
Kotipaikka:   Karjaa, Suomi
Laulukieli:  englanti
Jäsenet:  Lina Sandvik, laulu   Elias Losinskij-Kovanko, laulu   Yones Wilson, kitara   Daniel Illman, rummut   Daniel Strang, akustinen kitara   Oscar Fagerudd, basso  
Aiheesta muualla
Kotisivut
Infobox OKNimi-testi OK: 
Crimson Peak on kuusihenkinen suomenruotsalainen yhtye. Omien sanojensa mukaan yhtyeen soittama musiikki on indie folkia. Crimson Peak perustettiin vuonna 2016 Karjaalla. Heidän esikoissinglensä Mountainside valittiin vuoden suomenruotsalaiseksi kappaleeksi vuonna 2018. Yhtye osallistui myös Emergenza-festivaaleille vuonna 2017 ja sijoittui Suomen finaalissa kolmanneksi.
Singlet

Mountainside (2018)
Your Voice (2018)
Come Alive (2019)
Suomen tiedepalkinto

Suomen tiedepalkinto on vuonna 1997 perustettu, joka toinen vuosi myönnettävä suomalainen tiedepalkinto. Se myönnetään tunnustuksena korkeatasoisesta ja kansainvälisesti erityisen merkittävästä tieteellisestä tutkimuksesta Suomessa tutkimustyötä tekevälle tieteenharjoittajalle tai tutkimusryhmälle. Palkinnon myöntää opetus- ja kulttuuriministeriö Suomen Akatemian hallituksen esityksestä. Vuonna 2015 palkinto oli arvoltaan 85 000 euroa. Vuosina 2017, 2019 ja 2021 palkintosumma oli 100 000 euroa.
Palkitut

1997 – Risto Näätänen, aivotutkija
1999 – Oulun yliopiston kollageenitutkimusryhmä (akatemiaprofessori Kari Kivirikko, professori Taina Pihlajaniemi ja dosentti Leena Ala-Kokko)
2001 – Lea Pulkkinen, psykologian professori
2003 – Markku Kulmala, aerosoli- ja ympäristöfysiikan professori
2005 – Bjarne Holmbom, puu- ja paperikemian professori
2007 – Ilkka Hanski, ekologi
2009 – Riitta Hari, aivotutkija
2011 – Simo Knuuttila, uskonnonfilosofi
2013 – Kari Alitalo, lääketieteen ja kirurgian tohtori
2015 – Markku Laakso, lääkäri ja akatemiaprofessori
2017 – Christina Salmivalli, Turun yliopiston psykologian professori ja KiVa-kouluohjelman kehittäjä
2019 – Heli Jantunen, professori ja Oulun yliopiston mikroelektroniikan tutkimusyksikön johtaja
2021 – Martti Koskenniemi, Helsingin yliopiston kansainvälisen oikeuden professori
2023 – Olli Ikkala, Aalto-yliopiston fysiikan professori
Skrullit

Skrullit, yksi Marvel-universumin mahtavimmista imperiumeista (Kuvittajat: Jorge Lucas & DaveMcCaig
)
Skrullit (esiintyneet Suomessa myös nimellä Skrallit) ovat Marvel-kustantamon sarjakuvissa esiintyvä kuvitteellinen, korkeasti kehittynyt avaruusolentojen rotu, joka hallitsee laajaa avaruusimperiumia. Skrullit esiintyivät ensimmäisen kerran amerikkalaisessa Fantastic Four -lehden numerossa 2 (tammikuu 1962). Skrullit asuivat Andromedan galaksissa ja heidän kotiplaneettansa nimi oli Skrullos kunnes Galactus tuhosi sen täysin.
Skrullien huomiota herättävin piirre on heidän kykynsä muuttaa muotoaan - seikka, joka on aiheuttanut maapallon sankareille lukuisia kertoja päänvaivaa. Nykyään kaikki muut skrullit paitsi Superskrullit ovat menettäneet tämän ominaisuuden.
Sarjakuva

Skrullit kehittyivät planeetta Skrulloksella Drox-systeemissä Andromedan Galaksissa satoja miljoonia vuosia sitten. Skrulloksella ilmeisesti oli samanlainen ilmakehä ja painovoima kuin maapallollakin on, ja luultavasti tästä syystä skrulleilla ei ole vaikeuksia asua maapallolla.
Kun skrullit vielä olivat evoluutiossaan alhaisella tasolla, Celestiaalit (geneettisiä kokeita tekevä jumalrotu) saapui Skrullokselle ja valitsi joukon alkuasukkaita kokeisiinsa. Kokeista syntyi kolme eri skrullirotua. Näistä tunnetuimmalla oli nk. Deviaani-geeni ja siten myös kyky muuttaa muotoaan. Kokeensa tehtyään Celestiaalit poistuivat Skrullokselta. Muodonmuutoksen salat hallitsevat skrullit, joilla oli Deviaani-geeni, tappoivat pian kaksi muuta skrullirotua, joten he jäivät hallitsevaksi roduksi ja kutsuivat itseään ”todellisiksi skrulleiksi.”
Skrullien rotu kehittyi nopeasti. He oppivat jo varhain avaruusmatkustuksen salat ja käyttäen hyväksi muodonmuutoskykyään he rakensivat valtavaa avaruusimperiumiaan. Skrullit ovatkin tutkineet avaruuden osia jo miljoonia vuosia. Alussa skrullit eivät olleet erityisen sotaisa rotu vaan he jakoivat teknologista taitoaan kaikille sen ansaitseville.
Sarjakuva > Kriiden ja skrullien sota

Noin kymmenen miljoonaa vuotta sitten he saapuivat kuitenkin planeetta Halalle, jossa asuivat barbaarinen Krii-rotu ja rauhalliset Cotatit. Selvittääkseen kumpi ansaitsisi heidän teknologiansa, skrullit järjestivät kilpailun. Itse skrullien silloinen keisari Dorrek saapui paikalle julistamaan tuomionsa. Järjestettiin kilpailu, jota seurasi itse skrullien keisari Dorrek. Kriit ja cotatit vietiin planeetta Maata kiertävälle kuulle, jonne skrullit loivat nk. Sinisen Vyöhykkeen (tätä nykyä siellä asuu mahtava Seuraaja). Skrullit käskivät rotujen luoda jotakin kaunista ja lähtivät sitten matkoihinsa.
Tultuaan takaisin skrullit totesivat kriiden luoneen valtavan kaupungin ja cotatien luoneen kauniin puutarhan. Cotatit voittivat, mutta raivostuneet kriit valloittivat skrullien aluksen väkivalloin ja oppivat tarvitsemansa siitä. Keisari Dorrek sai taisteluissa surmansa. Koska Halan ja skrulli-imperiumin välimatka oli valtaisa kului vuosikymmeniä ennen kuin tieto saapui imperiumin sydämeen ja tänä aikana kriit olivat jo oppineet tarvitsemansa skrullien aluksista.
Kriit hyökkäsivät voimalla skrulleja vastaan ja taistelu ulottui jopa Skrullokselle asti. Tämä käänne aiheutti skrullien muutoksen aggressiivisemmaksi roduksi. Skrullit hylkäsivät kauppiasmaiset tapansa ja takoivat auroista miekkoja. Lopulta valtava sota leimahti kriin ja skrullien välille. Sota riehui miljoonia vuosia.
Noin 100 000 vuotta sitten skrullien imperiumin valtaistuinplaneetta siirtyi Tarnax IV:lle. Planeetta oli huomattavasti keskeisemmällä sijainnilla Skrullokseen verrattuna. Imperiumia hallitsi kaikkivaltias keisari (tai keisarinna) ja se kattoi kaiken kaikkiaan 978 planeettaa.
Vaikka useat maailmat liittyvät vapaaehtoisesti imperiumiin (näille myönnetään joitakin autonomioita), toiset valloitetaan sodissa ja väestö alistetaan. Skrullit myös kansoittavat asumattomia planeettoja suurentaakseen imperiumiaan.
Sarjakuva > Kriiden ja skrullien sota > Kosminen Kuutio

Tuhansia vuosia sitten skrullien keisari sai käsiinsä skrullitiedemisten luoman ensimmäisen tunnetun Kosmisen Kuution. Kuutio kykenee muokkaamaan todellisuutta sitä hallitsevan toiveiden mukaan. Kuutio alkoi kuitenkin kehittyä vallanhaluisen keisarin mielen mukaisesti. Yhtäkkiä Kuutio tuhosi kaksi kolmannesta kaikista Andromedan Galaksin asutuista planeetoista ja niin skrulli-imperiumi suistui takaisin barbarismiin. Skrullit kuitenkin rakensivat lopulta valtakuntansa uudelleen entisensä veroiseksi ja Kuutiosta kehittyi olento nimeltään Maailmojen Muokkaaja.
Sarjakuva > Skrullit ja maapallo

Koska maapallo oli sekä kriin että skrullien kannalta tärkeässä strategisessa asemassa, sodan liekit löivät säännöllisesti tännekin. Skrullit tosin ovat vasta viime aikoina kiinnostuneet toden teolla maapallosta (vaikka ovatkin tunteneet paikan jo kauan).
Useaan otteeseen molemmat rodut ovat yrittäneet vallata maapallon, mutta aina heidät on lyöty takaisin. Tiedetään kuitenkin että skrulleilla on paljon kätkettyjä agentteja maapallolla ja kenties kokonaisia kaupunkeja joita kansoittaa pelkästään skrullipopulaatio.
Varsinkin Ihmeneloset ja Kostajat ovat ottaneet useasti yhteen skrullien kanssa. Viimeksi mainituilla ole tärkeä rooli kriin ja skrullien välisessä sodassa. Keisarinna R'Kill ja Kriiden johtaja Ylin Tajunta uskoivat sodan saavuttaneen lakipisteensä.
Ylin Tajunta ehdotti että järjestettäisiin kahden rodun parhaimman edustajan välillä kaksintaistelu, jonka tulos sitten ratkaisisi sodan.
Taisteluun valittiin skrullien soturi Raksor ja kriisoturi BelDann. Ihmeneloset ja epäinhimilliset kuitenkin petkuttivat soturit taistelemisen sijaan toimimaan yhdessä. Seuraaja ehdottikin että molempien rotujen tulisi ottaa oppia soturien yhteistyöstä sen sijaan että he hukkasivat aikansa sotimiseen. Ei ole selvää vaikuttiko Seuraajan kommentti sotaan.